911, operator 347, ada kecemasan?
Mereka gila.
Mereka menghendap kami, ganggu kami.
Nama encik?
Michael Barisone.
B-A-R-I-S-O-N-E.
- Jantung saya ditembak! - Okey...
Nombor 411 Westmill Drive, 411...
Bekas atlet Olimpik AS didakwa atas dua tuduhan cubaan bunuh.
Dia tembak dan cederakan atlet yang tinggal dan berlatih di tempatnya.
Ini perang yang perlu ditangani sekarang.
Kami dikepung.
Polis menemui seorang wanita dengan beberapa luka tembakan
dan bekas atlet Olimpik, Michael Barisone.
Michael Barisone berdepan hukuman 60 tahun penjara.
Peguamnya mahu buat pembelaan tak siuman.
Strategi luar biasa.
Mendakwa Lauren guna media sosial untuk buat dia hilang akal.
Mereka klien di kandang kuda kami.
Keadaan semakin teruk.
Nyawa kami dalam bahaya.
Lauren Kanarek buat Michael hilang pertimbangan.
Bolehkah media sosial digunakan sebagai senjata?
Perbuatan Lauren Kanarek kepadanya sangat teruk!
Dia tak ingat apa yang berlaku dalam kejadian ini.
Mustahil kita tak ingat kita tembak orang.
Dia lukis gambar di bilik perbicaraan.
Dia berlakon. Ini cuma wayang.
Masalah memori takkan tiba-tiba muncul apabila seseorang buat jenayah.
Dia tahu apa dia nak buat semasa dia
buka peti senapang dan ambil pistol itu.
Saya nak hidup saya semula.
Saya hilang banyak darah.
- Okey... - Bandar Washington!
Okey, 411 Westmill, Bandar Washington. Okey?
- Saya... - Okey. Puan, di mana...
PADA 7 OGOS 2019, SEORANG WANITA DITEMBAK DI LADANG KUDA DI NEW JERSEY.
AKSI GANAS ITU MENGEJUTKAN SUKAN DRESSAGE.
PIHAK TERLIBAT MASIH BERKONFLIK
DAN MASIH MENCARI PENYELESAIAN.
Kebanyakan orang dah tahu jika mereka minat kuda atau tak
semasa berusia empat atau lima tahun.
Saya tahu ketika saya sebaya itu,
saya suka kuda.
Symphony!
Saya ada enam ekor kuda.
Setiap satu ada personaliti yang berbeza.
Evie, mari sini.
Sebaik saja kita masuk ke bangsal, ia sentiasa tunggu kita.
Siapa budak baik ibu?
Saya percaya jika orang yang tak pernah dekati kuda
dibawa jumpa saya,
saya akan tunjukkan keajaiban.
Saya akan tunjukkan keistimewaan kuda.
Apabila Tuhan cipta kuda,
Dia berkata kepada makhluk hebat ini,
"Aku jadikan kau tiada bandingannya."
Ia seperti kisah buku cerita.
Ia seperti kisah dongeng.
Kuda ialah haiwan yang hebat.
Ia menemani manusia
sejak ribuan tahun.
Peminat kuda ialah orang yang faham
kuda bukan hanya makhluk yang kita nampak
makan rumput di padang.
Gadis kuda ialah orang yang suka kuda?
- Ya, tapi... - Atau suka tunggang kuda?
Helo.
Ada lebih lapan juta kuda di Amerika,
dan dua kali ganda penunggang.
Ayah saya selalu tanya,
"Awak tak bosankah asyik tunggang kuda?"
Saya terkejut.
Itulah perkara paling seronok di dunia.
Ayuh.
Ia berjalan.
Saya jenis orang
yang orang akan suka serta-merta.
Tapi kadangkala bagi sesetengah orang,
mereka rasa saya lebih-lebih.
Mereka kata saya berlagak.
Mereka selalu guna perkataan itu.
Saya tak berlagak langsung.
Saya bekerja keras dalam bidang saya.
Biar saya buat. Terima kasih.
- Yakah? - Tunggu.
Gulung lebih ketat daripada biasa.
Saya perlu periksa kerja awak.
Apa?
Saya nak periksa kerja awak.
Semakin lama kita buat sesuatu, semakin kita jadi mahir.
Jika kita bersabar dalam sukan ini,
pasti ada orang bantu kita nanti.
Mac 2018,
jurulatih saya sebut nama itu,
"Saya nak buat klinik dengan Michael Barisone."
Untuk Grand Prix Istimewa, Safir dan Michael Barisone.
Saya Google nama dia
dan nampak dia dalam pasukan Olimpik 2008.
Saya tak kata saya nak jadi atlet Olimpik.
Saya cuma nak timba pengalaman.
Saya nak tunggang kuda setiap hari
dan belajar sebanyak yang boleh
daripada orang yang lebih tahu.
Saya mula menunggang semasa kecil.
Saya tak pandai buat lompatan.
JURULATIH DRESSAGE
Saya tertarik dengan dressage
kerana itu bakat saya.
Dressage ialah perkataan Perancis yang bermakna latihan.
Ia seni gerakan.
Wanita dan lelaki menunggang kuda. Ia ada sejarah yang mendalam.
Dressage berdasarkan kemahiran berkuda di medan perang.
Kuda perlu belajar bergerak ke tepi, depan dan belakang,
dan ikut arahan penunggangnya dengan patuh.
Ada posisi kepala
dan tubuh yang khusus.
Semuanya perlu harmoni dan berirama.
Kita perlu ajar semua itu kepada kuda dulu.
Kuda perlu dilatih untuk faham
isyarat kaki dan tangan kita
supaya kuda boleh bertindak balas dan ikut arahan penunggang.
Itu kerja yang sangat sukar.
Kita minta kuda tunjukkan
kebolehan sukan gimnastiknya yang terbaik.
Ia mesti nampak mudah, seperti cara penari buat lompatan.
Pertandingan Olimpik sangat menarik,
terutamanya dalam sukan ekuestrian.
Ada 25 Sukan Olimpik dalam seabad.
Empat orang sertai pasukan dressage.
Maknanya ada maksimum 100 orang dalam seabad
yang mewakili negara dalam acara dressage.
Dua, satu, terbang.
Lebih kurang sama ramai dengan orang yang naik roket ke angkasa lepas.
Saya rasa saya pesaing yang baik,
tapi jurulatih kuda yang hebat.
Adakah ini adil dan munasabah kepada kuda
dan bolehkah ia faham arahan saya?
Kebanyakan penggiat kuda profesional termasuk saya,
buat duit dengan pelbagai cara.
Kami tawarkan latihan kepada penunggang dan kuda.
Saya juga tawarkan khidmat menjaga kuda di kandang saya.
Ada tuan tak tunggang kudanya. Saya yang tunggang.
Ada klien nak saya atau staf saya ajar mereka setiap hari.
Yang penting, sentuhan dan tolakan.
Jika kuda buat perangai, kita dah boleh agak. Faham tak?
Saya ajar seminar kepada penunggang Grand Prix saya
pada awal tahun 2018.
Wanita itu kata, "Saya nak datang bulan Mac.
Saya nak bawa pelajar saya bersama selama sebulan untuk berlatih.
Nama dia Lauren Kanarek."
Lauren hubungi saya dan cerita dengan teruja
yang dia tahu tentang saya dan kejayaan saya.
Dia rasa bangga dapat berlatih dengan saya.
Dia kata, "Tempat kami paling bagus.
Awak perlu berlatih di tempat terbaik dengan pelatih terbaik.
Awak cukup layak untuk ke Olimpik.
Kuda awak hebat.
Awak ada cita-cita. Awak bersemangat."
Cara dia bercakap memang meyakinkan.
Akhirnya saya tanya dia,
"Bagaimana saya nak daftar?"
Hawthorne Hill ialah syurga saya.
Ia tempat yang tenang.
Ia di lembah indah sejauh sejam dari New York City.
Kita akan rasa macam di Tennessee.
Ia sangat damai.
Sebahagian besarnya saya bina dengan usaha dan keringat sendiri.
Ia dibina sebagai kampus.
Saya penyelia latihan.
Saya ada pasukan jurulatih
seperti Justin Hardin, orang kanan saya,
Mary Haskins Gray,
penunggang dressage dan teman wanita saya ketika itu.
Saya tinggal di situ.
Mary Haskins Gray tinggal dengan saya selalunya.
Lauren tinggal dengan teman lelakinya, Rob.
Ayah Lauren banyak terlibat.
Dia kata, "Hantar bil. Saya bayar."
Ketika itu Lauren ada dua ekor kuda yang Michael akan latih.
Michael jemput dia dan kata, "Kebetulan saya ada unit kosong.
Rumah itu lengkap perabot. Lauren boleh tinggal di sana."
Saya kata, "Baguslah,
cuma tujuh minit jalan kaki ke bangsal."
Kami pun setuju.
Lauren ada tempat tinggal, dua ekor kudanya akan dilatih.
Semua orang gembira.
Kebelakangkan badan.
Jangan biar ia tunduk. Suruh ia tegak.
Perubahan yang hebat. Buat sekali lagi.
Tahap kepercayaan yang tinggi perlu ada
antara jurulatih dengan kuda kita.
Itu ada pada saya dan Michael.
Rapatkan kaki dan sandar. Angkat hidungnya.
Wah. Hebat!
- Hebat! - Josie, tengoklah Lauren!
Dia cepat selesaikan masalah.
Bagus. Rapatkan tangan. Jangan lepas.
Bagus. Terus mara ke...
Dia memang tunaikan janjinya. Dia jadikan saya penunggang lebih baik.
Tapi tak lama kemudian saya sedar hampir semua orang di sana
seperti dalam kultus,
obses dengan kepercayaan yang Michael boleh bawa mereka masuk Olimpik.
Dia kata, "Olimpik bukan matlamat. Olimpik umpama mimpi.
Itulah impian setiap orang di sini."
Saya kata, "Baguslah untuk mereka.
Mereka ada impian, saya pun. Semuanya ada impian."
Awak nampak sangat berkuasa.
Cara awak duduk dan kelakuan awak menunjukkan
awak kawal keadaan.
Itu menunjukkan kuasa.
Dalam dressage, kita perlukan tiga perkara untuk menang
iaitu jurulatih yang bagus, penunggang yang bagus
dan kuda yang bagus.
Selain semua itu,
ia perlukan banyak wang.
Ada sebabnya ia dipanggil sukan raja.
Jika kita mahu ke tahap antarabangsa dalam sukan kuda,
kita perlu bertanding di Eropah.
Kos pengangkutan pergi balik 25,000 dolar untuk satu acara,
itu tak termasuk kru, barang dan yuran acara.
Kemudian apabila balik ke AS,
harga treler kuda yang bagus pula setinggi 125,000 dolar.
Kuda perlukan ladam baru setiap empat minggu
yang berharga 500 atau 700 dolar.
Kuda yang murah pun
berharga 50,000 dolar.
Kosnya sangat tinggi.
Jay-T ialah kuda yang saya beli pada tahun 2006.
Ia atlet yang hebat.
Ia milik saya dan bekas isteri.
Kami buat perjanjian.
Saya akan menunggang dan bertanding dengan kuda itu,
kemudian saya akan jual.
JJ!
Helo, sayang.
Jurulatih kuda memang biasa
benarkan penunggang kurang mahir tunggang kuda lebih mahir
sekali-sekala.
Tujuannya untuk mereka rasa
cara menunggang yang sebetulnya
dan matlamat latihan mereka.
Itulah yang Justin Hardin buat.
Dia biar Lauren tunggang Jay-T.
Justin kata, "Kami ada kuda yang awak akan suka.
Cubalah tunggang.
Bukan semua orang dibenarkan tunggang kuda ini
kerana ia agak sukar ditunggang."
Sebaik saja saya naik,
mereka kata, "Hati-hati. Jangan risau."
Apabila saya tunggang, saya rasa kagum.
Saya boleh rasa kuda ini
penuh dengan tenaga.
Saya kata, "Ia akan jadi milik saya suatu hari nanti."
Budak baik.
Jika nak dibandingkan, kudanya macam Toyota Corolla.
Jay-T ialah Corvette.
Kami benarkan dia pandu Corvette sekali.
Malangnya, itu menyebabkan keadaan jadi lebih teruk.
Buat pusingan tajam, terus lintas gelanggang!
Dua hari selepas itu,
Lauren muat naik video dia menunggang kuda saya.
JJ! Jay-T! Rob, awak nampak kecil di sebelahnya.
Kemudian, pada Julai 2018,
Lauren masuk acara dengan kuda saya.
Dia pergi sewa kereta Corvette
dan tak pulangkannya sampai bila-bila.
Dia gunakan kuda saya untuk kepentingan sendiri
dan ia membawa bencana.
PENDAFTARAN KUDA SEUMUR HIDUP
Lauren jatuhkan nilainya. Saya tak boleh biarkan.
Saya kata, "Kamu tak boleh bawa kuda ini bertanding."
Mereka datang cari saya di kandang,
menjerit dan maki saya.
Saya takut dengan mereka.
Saya penakut orangnya. Saya tak pernah bertumbuk.
Pada masa yang sama mereka ugut saya,
ayahnya hantar mesej.
"Saya akan mufliskan awak dan heret awak ke mahkamah.
Saya akan musnahkan awak."
Jadi, saya risau dengan kos guaman.
Dahlah kos guaman perceraian saya belum selesai.
Saya panik kerana takut diserang, takut disaman.
Jadi, saya pun mengalah.
Saya diugut dan dibuli
untuk jual kuda saya dengan harga murah.
Dibuli untuk jual kuda
ialah perkara paling mengarut saya pernah dengar.
Paling mengarut.
Ketika saya nak ke pertandingan selepas dilatih oleh Michael,
Rob beritahu saya Jay-T dikeluarkan dari treler.
Michael kata Jay-T tak boleh pergi.
Jadi, saya terus meluru ke pejabat.
Saya tanya Michael, "Kenapa dengan Jay-T?
Kenapa ia tiada di dalam treler?"
Dia panik, cemas. Saya tak pernah lihat dia begitu.
Dia cuma kata, "Jay-T tak boleh pergi ke acara ini."
Dia terpaksa jual Jay-T secepat mungkin.
- Saya tanya, "Kenapa? - Dia jawab, "Untuk bayar kos cerai."
Saya kata, "Apa kata saya beli? Adakah itu boleh membantu?"
Tiba-tiba, dia jadi tenang.
Dia sangat gembira apabila terima cek.
Kuda itu milik saya.
Semuanya selesai.
LAUREN BOLEH BELI JT $20,000...
Saya ingat begitu.
Hei.
Bagus, Jay.
- Tarik. Dah ikat pelana? - Ya.
- Ketat tak? - Ya.
Berhenti. Aduhai, Rob.
- Apa? - Berhenti. Lihatlah di sini.
- Tunggu. - Bertenang!
- Biar saya tarik... - Lepaskan.
Dengar tak? Lepaskan. Berhenti. Bertenang.
Rob?
- Ya? - Ambilkan cemeti.
Tengok meja itu.
Saya tak boleh tengok. Beri cemeti segera.
Bertenang! Ia takut.
- Fokus dan buat sekali lagi. - Ini teruk.
Kita belum sentuh tentang tahap dia sebagai penunggang.
Anggaplah macam besbol.
Saya pernah bermain dalam pasukan Siri Dunia.
Mary Haskins Gray dan Justin Hardin ialah pemain
dalam pasukan besbol liga minor AAA,
hampir bersedia untuk masuk ke liga utama.
Faham tak?
Lauren Kanarek pula...
pemain dalam liga kanak-kanak.
Okey, itu terlambat. Saya akan buat lagi.
Rob, sekarang. Faham tak?
- Apa? - Sudah pukul 6:30.
Bertenang. Rob, awak dengar tak?
- Rob? - Ya.
- Dengar tak? - Saya sedang berbual.
Biadabnya. Saya tanya awak. Tak apalah.
Awak tak ada pilihan.
Saya ajar atlet Olimpik, bukan penunggang tahap rendah.
Dalam tempoh itu, ada masanya Mary Haskins ajar Lauren.
Saya rasa Mary Haskins orang paling bodoh,
paling tak pandai tentang menunggang kuda.
Saya mula terima mesej daripada Lauren
menyatakan staf tak buat kerja dengan betul
dan digalakkan buat kerja sambil lewa
oleh teman wanita Michael, Mary Haskins.
Pada bulan April, saya ada pertemuan dengan Rob, Lauren dan Mary Haskins.
Lauren jerit dan kata semua orang tak buat kerja.
Mary Haskins pun kata, "Awak tak datang berlatih pun,
jadi jangan nak salahkan orang. Awak perlu usaha."
Kemudian mereka bertekak.
Jonathan dan Goodwin cuba tenangkan dia, manakala saya cuba tenangkan Mary.
Pada pertemuan itu, Mary Haskins kata, "Kamu semua perlu pergi."
Michael kata kepada Mary Haskins, "Diamlah, bodoh.
Mereka klien saya."
"Diamlah, bodoh." Saya tak pernah cakap begitu kepada wanita.
Dia biarkan saja teman wanitanya kurang ajar,
bukannya suruh teman wanitanya diam.
Sepanjang kejadian ini, Michael cuba jaga hati semua pihak
sehingga akhirnya dia yang susah.
Rose, kaki kiri belakang awak bengkak?
Kedip sekali untuk ya, dua untuk tidak.
Baiklah, mari balik.
Saya jumpa Michael pada 2018.
Anak saya sertai klinik kemahiran kuda.
Penggiat kuda memang pelik.
Memang biasa kalau dapat klien yang cerewet.
Ya, ia melekat.
Kami selalu tak pedulikan hal itu
kerana itu lumrah bidang ini.
Saya mula-mula jumpa Lauren di pertandingan di Taman Kuda New Jersey.
Bagus. Awak budak baik.
Sebaik saja saya jumpa dia,
saya tahu ada yang tak kena dengan dia.
Rob, apa jadi dengan beg ini?
Rob, saya rasa kita belum guna kekang ini.
Rob?
Rob, awak dengar tak?
Kelakuannya sangat tak menentu dan cemas
sampai saya sakit kepala dan terpaksa tinggalkan dia.
Keadaan itu sangat tegang dan tak selesa.
Memang teruk.
LOG MASUK
SUN TZU: SENI PERANG ABAD KE-6 SM. STRATEGI PERTAMA, ELAKKAN PERANG.
JIKA PERANG TAK DAPAT DIELAKKAN,
PASTIKAN KEMENANGAN DAPAT DICAPAI
SEBELUM PERGI BERPERANG.
HANTAR
Di Hawthorne Hill, ada banyak ketegangan
antara Lauren dan Mary Haskins.
Lauren sering berkasar dan mendesak.
Keadaan memang kecoh.
RAKSASA ITU BELUM JUMPA RAKSASA YANG TIDUR DALAM DIRIKU
Kami berkawan di Facebook,
jadi saya dapat lihat kiriman dia.
TIBA MASANYA UNTUK BERPERANG.
SESIAPA YANG SELALU SEPAK RAKSASA TIDUR
AKAN MENGEJUTKAN RAKSASA ITU!
Kita tak boleh tolak setiap klien yang menyusahkan.
Tapi apabila keadaan mula jadi berbahaya,
itu sudah melampaui batas.
Dia banyak guna perumpamaan catur.
"Raja telah ditangkap dan dibunuh."
"Ratu mesti dikorbankan untuk melindungi istana."
"Istana ini akan runtuh."
Siapa yang ada masa atau tenaga untuk tulis benda begini?
Komuniti dressage boleh membacanya
dan terkejut dengan perkara yang dia tulis.
Saya tulis begitu
supaya dia sedar
masalah berpunca akibat dia biar dirinya dikawal oleh teman wanita dia.
Mary buat saya tak seronok berlatih di sana.
Ini perniagaan saya.
Saya latih wanita menunggang,
orang tua dan kanak-kanak.
Anak Lara berusia 16 tahun tinggal dengan saya.
Saya yang jaga dia.
Saya sangat risau tentang situasi di Hawthorne Hill.
AKU BERANI, AKU CEDERA
AKU MENCAPAI POTENSIKU
INILAH DIRIKU
AWAS, AKU DATANG
Ada permusuhan antara dua wanita itu.
Bukan mudah untuk puaskan hati klien penting
dan teman wanita pada masa yang sama,
tapi Michael terpaksa lakukannya atau cari jalan penyelesaian.
Ini tak boleh.
Awak tak boleh kutuk kami di Internet.
Dia datang untuk tengking saya.
Awak rasa awak siapa?
Saya akan dipulaukan dalam sukan ini dengan satu panggilan telefon.
Kerjaya saya akan berakhir.
Dia nak tunjukkan yang dia berkuasa dalam sukan ini.
Siapa pemilik bangsal?
Siapa yang uruskan? Siapa yang berkuasa?
Apa mereka boleh buat?
Dalam dunia kuda,
reputasi penting untuk kejayaan.
Kita perlu usaha untuk dapat reputasi. Ia bukan datang percuma.
Seluruh hidup saya bertumpu pada satu perkara.
Jika dia kata nak musnahkan kerjaya saya dengan satu panggilan,
saya perlu ambil serius.
Sebab kawan-kawan Michael ada kuasa untuk memboikot
dan haramkan saya daripada sukan ini.
Hidup saya, mata pencarian saya dan kerjaya menunggang saya
berada dalam bahaya.
Saya fikir, "Kenapa tak bunuh saja saya?"
Saya bukannya betul-betul nak mati,
tapi kalau dia nak buat begitu, lebih baik saya mati.
SABAR. SEKEJAP SAJA LAGI.
Lauren Kanarek jadi sangat pelik dan sangat tak stabil.
Pada pukul 2:45, 3:00 pagi,
dia panjat pokok di belakang kandang kuda
dan buat kiriman media sosial dengan maksud tersirat.
Lauren tak menyerang.
Lauren pertahankan dirinya di Facebook dengan bercerita hal sebenar.
Michael kenal ramai orang penting,
bekas atlet Olimpik.
Lauren cuma boleh mengadu di Facebook.
Dia sebarkan mesej awam.
JULAI 2019 SEBULAN SEBELUM KEJADIAN
911, operator 361. Apa alamatnya?
Saya buat apa yang sepatutnya.
Perkara yang diajar sejak kecil. Hubungi pihak berkuasa.
Saya nak polis tangkap mereka supaya mereka serik
untuk kacau kami lagi.
Kami orang yang baik.
- Okey. - Ini dah teruk.
Mereka ancaman kepada masyarakat.
Saya nak dapatkan perintah sekatan malam ini juga.
Ini perang yang perlu ditangani sekarang.
Saya dah muak dengan mereka. Saya nak mereka pergi.
Ini pertikaian sivil.
Dia gunakan polis sebagai senjata. Tapi ini bukan bidang kuasa polis.
Mereka kata, "Jangan telefon lagi.
Ini bukan cara untuk selesaikan pertikaian sivil."
Lauren terdengar bisikan
yang menyebut ada orang nak pukul mereka.
Dia risau.
Saya beritahu Lauren,
"Awak patut pasang perakam audio."
Mary Haskins. Beginilah. Polis tak nak masuk campur.
Dia kata ini hal sivil.
Sebab itu saya cakap awak perlu terus telefon mereka
supaya polis ambil tanggungjawab.
- Dia main kotor. - Dia perlu diajar.
Kami rakam kerana kami syak jenayah akan dilakukan.
Jika ada jenayah,
kami mahu ada bukti
yang mereka rancang untuk buat jenayah itu.
OGOS 2019 SEMINGGU SEBELUM KEJADIAN
Saya akan uruskan hal ini.
Dia perlu diharamkan dari daerah ini.
Cuma SafeSport boleh beri larangan seumur hidup dalam sukan kuda.
- Ya. - Mereka beri...
SAYA DIBULI LELAKI SETINGGI 190 CM SAMPAI SAYA TAKUT.
IA SANGAT RUMIT. SAYA PUN TAK TAHU NAK CAKAP.
TAPI INILAH TUJUAN SAFESPORT DITUBUHKAN.
HANTAR
Saya tak boleh telefon polis dan kata, "Hai, saya nak buat laporan.
Ada orang ugut nak singkirkan saya daripada sukan yang saya suka.
"Tangkap mereka." Itu bukan kerja polis.
SafeSport bertanggungjawab memastikan
orang yang ada kuasa tak dibenarkan buat begitu.
Sukan ekuestrian ada masalah besar.
Ramai jurulatih diharamkan seumur hidup oleh SafeSport.
Michael takut tak dapat bertanding dalam sukan ini lagi.
LAPORKAN MASALAH
Saya hubungi talian SafeSport dan laporkan dia.
Laporan itu tentang buli, gangguan dan salah guna kuasa.
Tapi pada masa itu, orang yang soal siasat asyik tanya saya,
"Ada budak bawah umur tak? Mereka tinggal di mana? Mereka buat apa?"
Saya dengar bunyi trak yang berhenti di depan kandang kuda.
Lauren Kanarek sedang guna telefon sambil mundar-mandir.
"Saya akan buat apa saja yang termampu
untuk musnahkan semua yang Mary Haskins sayang atau penting bagi dia!"
Mary Haskins ada dua anak kecil.
Saya anggap mereka macam anak sendiri.
Dia tak selesa anak-anaknya tinggal dengan orang begitu.
RAKAMAN MICHAEL BARISONE DAN MARY HASKINS GRAY
Jika apa-apa jadi, saya...
- Awak... - Awak kata...
Beberapa hari lepas, awak kata nak pergi.
Saya takkan tinggalkan awak, Michael.
Apabila kami berbincang,
kami akan dapat mesej ejekan macam mereka tahu apa saya cakap.
Lauren beritahu saya,
"Kini awak dah tahu wanita cantik itu takkan tinggalkan awak."
Saya beritahu Mary, "Kita diintip.
Tapi bagaimana?
Bagaimana mereka dengar?
Adakah telefon kita diintip? Telefon Justin? Jangan cakap di telefon.
Mereka kaji gerak-geri saya?"
Kenapa?
Saya mula rasa sentiasa didengari dan diperhatikan.
Saya terbaca satu kiriman
dan sedar bahawa pada masa itu
Lauren Kanarek sentiasa beri petunjuk tentang rancangannya.
Dia nak orang tahu perbuatan jahatnya
atau rancangan jahatnya.
Dia kata...
Kita selalu nampak meme tentang kebahagiaan dan hari yang indah.
Kemudian dia kata,
"Tapi bertentangan dengan kata-kata En. Rogers,
ia tak semestinya hari yang indah di kawasan kejiranan kita.
Kadangkala jiran kita penuh misteri
dan gunakan alat rakaman rahsia,
yang akan digunakan untuk musnahkan hidup kita."
EMPAT HARI SEBELUM KEJADIAN
Saya dapat mesej malam tadi.
Nampaknya, mereka intip perbualan saya
di bangunan lain, tempat kami duduk dan bersembunyi,
macam tebusan.
Dia telefon polis lagi.
Ini dah melampau. Kami dikepung.
Kononnya kami intip dan ganggu mereka. Muka kami macam pengintipkah?
Kalau mereka datang, saya tak tahu nak buat apa.
- Ada melibatkan senjata? - Tak.
TIGA HARI SEBELUM KEJADIAN
Polis dipanggil atas aduan gangguan.
Saya tiada di sana pun.
Tapi saya rasa ia perlu dirakam,
jadi saya sedang rakam.
Tunggu di sini. Jangan pergi.
Jangan layan mereka, okey?
Saya cakap dengan kawan saya.
Ruth Cox ialah klien dan kawan saya.
Dia berkongsi kuda dengan Mary Haskins.
Ruth Cox dalam perjalanan dari North Carolina
pada malam 2 Ogos.
Saya tanya Ruth, "Awak bawa pistol?"
Sebab saya tahu dia selalu bawa pistol 9mm.
Dia kata, "Ya."
Saya kata, "Simpan di dalam peti. Di luar tak selamat.
Polis kata jangan tinggalkan apa-apa di dalam kereta."
Dia bawa masuk,
dan terus letak di dalam peti di pejabat saya.
Keadaan semakin memuncak dan semakin tak terkawal.
Saya asyik hubungi Persekutuan, polis dan peguam
dan berkata, "Tolong kawal keadaan."
Ia di luar kawalan.
Pada malam 2 Ogos, awal pagi 3 Ogos,
dia menyorok di pokok, mengelilingi kandang kuda,
berpakaian seperti ninja.
Saya dalam keadaan panik.
Saya tak tahu apa akan berlaku.
Adakah mereka nak bunuh orang atau bakar bangsal? Apa akan jadi?
Mereka gila. Mereka hendap kami.
Mereka mengganggu kami.
- Semalam, ada kiriman Facebook. - Tunggu.
Kiriman Facebook yang baru?
Malam tadi.
"Semua orang patut risau.
Saya tak bertanggungjawab jika personaliti lain saya buat sesuatu
apabila terancam."
Itu gila.
Saya ada keluarga.
Saya cuba ikut saluran yang betul.
Sedaya upaya.
Saya merayu minta tolong.
Nyawa kami terancam.
Betulkan keadaan.
Itulah yang patut mereka buat.
Tapi mereka tak nak tolong.
Ini kali ketiga. Saya tak dapat bantuan.
Saya hidup dalam komuniti saya, komuniti yang saya bina.
Orang datang dan pergi. Kami berkawan, adakan parti Krismas,
jamuan Kesyukuran.
Saya boleh bakar kayu api dan lihat anjing saya tidur di depan.
Saya boleh cari kayu api sendiri.
Ia sangat indah.
Kemudian gelandangan ini datang.
Mereka tak ubah macam pengganas.
Mereka buat serangan pengganas.
Saya nak hidup saya semula.
7 OGOS 2019 HARI KEJADIAN
Saya berdiri di halaman dan lihat van kelabu datang.
Ia masuk dan berhenti di sebelah saya.
Ada wanita berambut hitam.
Dia kata,
"Saya dari Jabatan Perlindungan Kanak-kanak."
Kami masuk ke pejabat untuk berbual. Saya ambil dua kerusi.
Saya, dia dan Mary Haskins duduk.
"En. Barisone, saya nak cakap dengan Cik Gray saja."
Saya berdiri di bilik kelab.
Saya sumpah saya dengar perkataan "penderaan seksual".
Saya rasa kemarahan meluap-luap.
Saya rasa betul-betul panas.
Badan saya berpeluh dan panas.
Macam leher saya dijerut dan ditarik kuat-kuat.
Saya tak boleh bernafas.
Saya ambil telefon. "Saya nak telefon siapa?
Polis? Mereka takkan bantu. Tiada siapa boleh bantu."
Kepala saya berpusing dan mata saya berpinar.
Saya hilang keseimbangan dan jatuh.
Saya nampak semuanya gelap, kemudian tak ingat apa-apa.
Saya mula dengar bunyi batu.
Mula-mula, sayup-sayup,
kemudian semakin kuat.
Saya terus berlari naik tangga dan panggil Rob.
Michael datang.
Saya tak tahu sebabnya.
Kami dah beberapa hari tak bercakap.
Rob turun dari anjung.
Dia kata, "Michael, apa awak nak?"
Dia kata, "Bagaimana kita nak tamatkannya? Saya tak nak perang."
Saya berjalan ke arahnya.
Dia hanya merenung saya.
Ada sesuatu yang tak kena.
Serta-merta, Michael keluarkan pistol,
tembak saya dua kali.
- 911. Apa alamatnya? - Jantung saya ditembak.
- Okey. - 411 Westmill Drive...
- 411 Westmill... - Di mana puan?
Saya hilang banyak darah.
Michael Barisone tembak saya.
Berhenti bergerak!
- Helo? - Encik?
Ambulans akan datang?
Polis akan datang, okey?
Saya sedang buat kerja trafik.
Kami terima maklumat tentang penembak
di 411 Westmill Road.
Ia mencemaskan.
Operator tak beri banyak maklumat.
Ketika saya sampai, saya buka pintu sebelah pemandu,
dan keluarkan pistol.
Jika awak bergerak, saya bunuh awak!
- Faham? - Saya ditembak!
Awak faham tak?
Seorang lelaki tertiarap di tanah, ditindih seorang lelaki
yang meniarap.
Ada seorang wanita di sebelah kiri
yang nampaknya ditembak.
Saya jerit, "Mana penembak?"
Ini penembaknya!
Di sini!
Pistol ada di bawahnya.
Saya pusingkan En. Barisone. Tangannya tertindih.
Ada pistol 9mm dengan kunci gelongsor
di sebelah tangannya.
Saya ambil pistol itu
dan alihkan perhatian kepada Cik Kanarek.
Pembalut dada!
Ambil pembalut dada!
Awak ditembak sekali saja?
Dia pucat dan tak banyak cakap.
Dia asyik minta tolong.
Berdasarkan penampilannya, ada kemungkinan besar
dia takkan terselamat.
Selepas polis lain datang, kami asingkan En. Barisone.
Kami suruh dia sandar pada treler landskap
dan tunggu rawatan.
Sambil dia duduk bersandar,
dia hanya merenung jauh
dan sebut tiga kali, "Hidup saya baik sebelum ini."
Saya tiba di hospital dan tak tahu apa yang berlaku.
Ada doktor datang dan kata,
"Kami tak boleh kekalkan tekanan darahnya."
Saya lupa apa yang dia cakap,
tapi dia perlu dibedah oleh pasukan trauma segera.
Kami sedar ia hal serius.
Seingat saya, pada hari Rabu,
kami dapat jumpa dia.
Ada banyak tiub di mulut dan hidungnya, badannya berbalut dan...
Kami tak tahu jika dia akan selamat.
Saya buka mata.
Saya tak tahu di mana saya berada.
Saya nampak tiub keluar dari sebelah kiri abdomen saya
dan saya nampak mesin.
Ada banyak mesin.
Ketika itulah saya terfikir,
"Mungkin ini bukan alam antara hidup dengan mati.
Mungkin saya di hospital, tapi kenapa saya tak ingat apa-apa?
Kenapa saya tak ingat punca saya masuk hospital?"
Ibu saya masuk sambil tersenyum.
Dia kata, "Awak jalani pembedahan.
Awak baru bangun dari koma.
Doktor akan datang."
Saya mula ingat perlahan-lahan perkara yang berlaku.
Saya tak sabar untuk beri keterangan di mahkamah.
Kes ini sangat jelas.
Mustahil saya takkan menang.
Seorang atlet Olimpik AS dituduh cuba membunuh.
Dia ahli pasukan Olimpik Beijing 2008
dan Penunggang Kuda Antarabangsa Terbaik 2009.
Polis kata kejadian ini masih dalam siasatan.
Saya dikejut.
Saya lihat tangan saya.
Ia berbalut dari bahu ke pangkal lengan.
Saya tak boleh bengkokkannya. Saya terkejut tengok.
"Saya nak peguam saya."
Saya rasa saya peguam terbaik dalam bidang saya.
Saya tak perlu buat iklan pun.
Saya tak ada laman web.
Saya cuma ada pengalaman 43 tahun dan bekerja sepenuh hati dalam setiap kes.
Ia menguasai minda saya, jiwa saya.
Saya berikan segala yang saya ada
kerana setiap kali saya kendalikan kes,
nyawa seseorang dalam tangan saya.
Saya pergi ke Penjara Daerah Morris
dan dibawa ke sebuah bilik.
Tiba-tiba, pintu dibuka
dan Michael masuk.
Dia beritahu saya...
Saya tak ingat berada di tempat kejadian.
Ada orang musnahkan hidup saya dan sengaja buat begitu.
Pada mulanya, saya tak percaya sangat,
tapi dia mula beritahu saya tentang wanita itu, Lauren Kanarek.
Dia mula serang saya di Facebook.
Serangannya berterusan.
Dia kata, "Raja perlu mati, ratu perlu mati, senjata dah sedia."
Orang jenis apa buat begini?
Apa rancangannya?
Saya hubungi semua orang. Persekutuan Ekuestrian, polis.
Saya minta bantuan ketua, detektif.
Saya e-mel, telefon.
Jabatan Polis Bandar Washington.
Saya hafal nombornya, 908-876-3232.
Untuk mengendalikan pembelaan kes Michael,
jelas bahawa saya perlu pertimbangkan pembelaan psikiatri.
Terlalu sedikit defendan kes feloni menang dengan pembelaan tak siuman.
Dakwaan menyatakan pada masa kejadian jenayah,
defendan tak tahu kelakuan itu salah
akibat kecacatan atau penyakit mental yang teruk.
...cuma digunakan dalam satu peratus kes feloni di negara ini.
Jeffrey Dahmer cuba mengaku gila, tetapi juri menolak.
Walaupun dia mengaku dia makan mangsanya.
John Wayne Gacy bunuh 33 kanak-kanak.
Juri enggan menerima pembelaan Gacy.
Kenapa alasan itu jarang berjaya?
Mungkin sebab ia sukar dipercayai.
Chris Deininger ialah pakar perundangan pasukan kami.
Asas pembelaan tak siuman
ialah defendan ada penyakit atau kecacatan mental
pada masa kejadian
yang menghalang dia berfikir secara waras
atau mengawal tingkah laku.
Kami berpendapat Lauren Kanarek menyebabkan Michael Barisone jadi gila.
Ketika kejadian tembakan,
Michael dalam keadaan delusi
dan oleh itu, tidak boleh didapati bertanggungjawab atas tindakannya.
Ini strategi luar biasa.
Dia mendakwa Lauren guna media sosial untuk buat dia hilang akal.
Lelaki berusia 50 tahun takkan tiba-tiba
mengalami penyakit mental begitu.
Dia berdepan dengan hukuman maksimum penjara 60 tahun.
Siapa nak ambil kes begini?
Siapa nak buat pembelaan dalam kes begini?
Saya percaya saya boleh lakukannya.
KENYATAAN PEMBUKAAN 28 MAC 2022
Terima kasih, para juri. Kita akan mulakan perbicaraan.
Bermula dengan kenyataan pembukaan.
Okey, senyap semua!
Saya tak dapat gambarkan tekanan yang dirasai
apabila masuk ke mahkamah
dan hakim arahkan saya untuk mulakan pembelaan.
Tiada detik lain yang sepertinya dalam hidup saya.
Saya berdiri, berjalan ke arah juri
dan mula bercakap.
"Tolong! Saya..."
"...takut nyawa saya dalam bahaya.
Tolonglah..."
"... sesiapa saja, tolonglah saya!"
Itulah rayuan meminta tolong daripada Michael Barisone.
Ia satu tragedi
apabila Lauren Kanarek ditembak pada hari itu.
Walaupun begitu,
ada satu lagi tragedi.
Kisah tragik Michael Barisone.
Setiap orang ada tahap kesabaran.
Kes ini sebenarnya
tentang Lauren Kanarek dan teman lelakinya
yang merancang untuk memusnahkan lelaki ini dan buat dia gila.
Terima kasih, En. Bilinkas.
En. Schellhorn?
Perlukah saya cakap kuat lagi?
Saya Chris Schellhorn,
pembantu pendakwa di Pejabat Pendakwa Daerah Morris.
Sebahagian daripada peranan pendakwa adalah mewakili mangsa jenayah
dan dapatkan keadilan bagi pihak mereka di mahkamah.
Selamat pagi.
Terima kasih sekali lagi kerana datang hari ini sebagai juri.
Bukan mudah nak beri kenyataan pembukaan
yang boleh memenangi kepercayaan juri,
sambil berucap dengan cara yang meyakinkan.
Perbicaraan ini diadakan atas sebab pilihan defendan
pada 7 Ogos 2019.
Pilihannya untuk ambil pistol,
acukan pistol ke arah Lauren dan tembak dua kali,
dan acukannya ke arah Rob dan tembak sekali lagi.
Kami tahu kami dah bersedia
dan ada teori yang koheren tentang kejadian itu,
kenapa tembakan berlaku ketika itu,
masalah antara mereka yang menyebabkan kejadian tembakan.
Lelaki ini ialah defendan yang dibicarakan.
Jadi, anda mungkin dengar perkara yang anda tak suka
tentang Lauren, Rob, Mary Haskins atau orang lain.
Tapi semua itu bukan alasan untuk ditembak.
Kami kaji pertuduhan
dan pastikan ada cukup bukti untuk dibentangkan kepada juri
yang membuktikan jenayah berlaku.
Kami rasa bukti kami cukup.
PEMBELAAN
Untuk kemukakan pembelaan tak siuman,
perlu ada pakar,
pakar psikiatri yang menilai klien.
Diagnosisnya ialah ia menepati takrif undang-undang.
Panggil saksi.
Pihak pembela memanggil Dr. Steven Simring.
Saya cuba buktikan Lauren Kanarek ada rancangan
untuk musnahkan Michael Barisone.
Doktor, apa pendapat awak
selepas menilai keseluruhan kes ini?
En. Barisone, pada pendapat saya, ada dua diagnosis.
Diagnosis pertama ialah gangguan delusi.
Diagnosis kedua, gangguan kemurungan berterusan.
Dr. Simring setuju
dan dia juga rasa
Michael Barisone jadi tak waras akibat perbuatan Lauren
dan tak bertanggungjawab atas tindakannya.
Pesakit gangguan delusi
enggan melepaskan kepercayaan yang salah.
Dia benar-benar percaya
Lauren Kanarek akan bunuh dia
dan dia cuba sedaya upaya
untuk melindungi dirinya daripada delusi ini.
Berkenaan kejadian sebenar,
dia tak mampu beri awak sebarang butiran khusus...
Ya, dia tak beri butiran kepada saya atau penguat kuasa undang-undang.
Adakah dia tahu perbezaan antara betul dan salah?
Semasa kejadian itu, tidak.
Michael Barisone tak ingat apa yang berlaku.
Sukar juri nak percaya.
Bolehkah hilang akal sampai tak ingat apa-apa?
Doktor kata dia tak waras.
Kami tunjukkan bukti
orang yang nampak petanda fizikal pada Michael.
Awak pernah lihat Michael alami gangguan jiwa
selepas membaca kiriman media sosial?
Dia jadi semakin takut,
hilang kawalan, selalu panik.
Boleh awak terangkan pemerhatian awak
selama dua atau tiga hari sebelum kejadian tembakan?
Dia dalam keadaan katatonik,
tak tidur, makan...
Matanya tak bercahaya.
Setiap perbicaraan ada pasang surutnya.
Setiap hari ada pertarungan berbeza.
Yang penting pada penghujungnya,
memenangi perang.
Lauren Kanarek, sila tampil.
Baiklah, Lauren Kanarek.
Adakah awak bersumpah kepada Tuhan
bahawa testimoni awak dalam hal ini...
Dalam kes biasa, penzahiran bermula
dengan fail kecil.
Tapi dalam kes ini, ada 30, 40 keping DVD.
Ada banyak mesej teks.
Akaun Facebook Lauren Kanarek
sebanyak 19,800 halaman.
Baiklah, pemeriksaan balas. En. Bilinkas.
- Selamat petang, Cik Kanarek. - Selamat petang.
Berkenaan akaun Facebook awak,
awak menulis setiap hari, bukan?
Betul.
Saya habiskan 100 jam lebih
untuk baca semua kiriman media sosialnya.
Saya rasa saya boleh musnahkan dia.
"Penyondol akan sentiasa jadi penyondol."
"Dia sampah. Senjata sudah sedia."
Ada tulis begitu?
- Mungkin. - "Sudah tiba masanya untuk berperang."
Patah balik kepada kiriman tentang...
- Tak boleh, ada banyak lagi. - Okey.
Saya dan Ed cuba dedahkan kebenaran
yang saksi cuba sembunyikan.
Awak ingat awak tulis, "Raja akan dibunuh,
ratu akan dikorbankan"?
Saya tak tahu. Saya cakap tentang permainan catur.
Itu mungkin analogi tapi...
Tapi analoginya ditujukan kepada Michael Barisone dan Mary Haskins?
Sudah tentu.
Perkara yang Lauren Kanarek lakukan
boleh buat sesiapa saja gila.
Betulkah awak pernah kata,
"Inilah aku. Awas, aku datang"?
Saya jawab, "Ya.
Inilah aku
Awas, aku datang
Saya tulis tentang lagu dalam The Greatest Showman.
Dia guna taktik kotor dan petik ayat
yang jelas sekali bukan tentang pembunuhan
atau pergaduhan atau permusuhan.
Saya tak ingat pun.
Saya cuma keluarkan maklumat yang saya rasa boleh membantu juri.
Selepas saya bawa banyak dokumen
menunjukkan dia kata begini atau begitu,
saya tanya dia soalan cepumas.
Awak ada rancangan untuk musnahkan Michael Barisone?
Pernah ada.
Sebaik saja dia cakap begitu, saya tahu kami boleh menang.
Kita bersurai dulu.
Jangan bincangkan kes ini.
Sila bangun. Tunggu di luar.
Dengan soalan dan jawapan seperti itu, orang betul-betul rasa
ada usaha untuk binasakan Michael.
Bilinkas sengaja salah tafsir kata-kata saya.
Saya cuma fikir,
dia asyik ganggu saya, buli saya dan cuba musnahkan hidup saya.
Saya tak mahu musnahkan dia. Saya mahu dia berhenti.
Michael Barisone
hilang kewarasan
akibat Lauren Kanarek.
Dia benar-benar jahat.
En. Schellhorn, adakah pihak Negeri ada saksi balas?
Ya, Yang Arif.
Kami kemukakan teori kita tak boleh sengaja tembak orang.
Michael Barisone mengambil tindakan serius
untuk bunuh Lauren Kanarek.
Itulah niat dia.
Dr. Louis Schlesinger, sila tampil.
Baiklah, Dr. Schlesinger.
Dalam kes ini,
adakah wujud bukti delusi
berdasarkan pemeriksaan terhadap Michael Barisone?
Saya tak jumpa bukti langsung.
Dr. Schlesinger tak mendiagnosis gangguan delusi,
tak jumpa bukti delusi dalam kes ini.
Saya rasa dia pura-pura amnesia.
Dia kata dia tak ingat perbuatan jenayah itu saja.
Dia ingat semua perkara lain. Mustahil.
Jika dia ada ingatan yang bagus,
tapi cuma tak ingat perbuatan jenayahnya,
itu sangat pelik.
Mereka tonjolkan dia sebagai atlet Olimpik berjaya
yang hancur binasa.
"Kenapa jadi begitu?"
"Mesti salah orang-orang itu."
"Ketika kami kenal dia, dia hebat."
"Sekarang dia jadi begini."
Dia berpura-pura jadi lelaki gila
di depan juri.
Apabila juri tiada, dia boleh pula ambil nota.
Ada satu kiriman Twitter yang dikemukakan.
Michael tulis,
"Apabila masuk Olimpik, anda jadi berkuasa.
Saya boleh buat apa saja." Dia galakkan orang...
Dia tulis, "Saya boleh buat apa saja?"
Lebih kurang begitu. Saya sebut apa yang saya ingat.
Macam yang awak buat.
Michael serahkan nota kepadanya.
Michael gila yang duduk di situ sambil hantuk kepala di meja...
Dia buat muka orang gila,
tapi cukup bijak
dan jelas sekali cukup waras
untuk beri nota kepada peguamnya.
"Jangan lupa sebut."
Adakah awak terkejut
jika Michael Barisone tak ada akaun Twitter?
Dia bukannya masih gila. Bukan itu pembelaannya.
Dia cuma kata dia tak waras semasa kejadian.
Kenapa dia masih buat-buat gila?
Awak nampak En. Barisone?
Saya rasa itu Michael, yang duduk di sebelah peguamnya.
Tapi rupanya lain ketika saya jumpa dia dulu.
Semasa saya jumpa dia, dia kemas dan nampak normal.
Sekarang rambutnya panjang dan kusut.
Dulu rupanya tak begitu.
Dia berlakon. Ini cuma wayang.
Kalau anda tak perasan,
anda tak patut jadi juri.
Saya rasa salah satu cabaran di sini ialah mereka bekerjasama.
Mereka tinggal di rumah yang sama.
Tapi matlamat mereka berbeza.
Pernahkah Michael Barisone hantar mesej
berkata dia akan buat mereka tak tahan tinggal di sana?
"Saya akan buat mereka tak tahan
sampai mereka merayu untuk berpindah.
Lihatlah nanti. Saya ada caranya."
Ya.
Lauren buat Michael jadi gila
kerana dia selalu bercakap buruk tentang Michael
dan laporkan dia kepada SafeSport,
tapi itulah yang Michael Barisone dan Mary Haskins
buat kepada Lauren.
SAYA CARI SETIAP ORANG YANG PERNAH JADI MANGSA
LAUREN, ROB DAN AYAH LAUREN... PETANI, DOKTOR HAIWAN, JURULATIH.
SETIAP ORANG.
SAYA NAK DIA DILARANG BERTANDING SEUMUR HIDUP.
Adakah awak atau defendan
pernah buat aduan kepada USEF tentang Lauren Kanarek?
Ya.
Hujah kami kepada juri ialah kelakuan Michael
tak macam orang yang takut.
Dia minta peguamnya hantar notis pengusiran palsu untuk menakutkan Lauren.
Michael tak mahu mulakan proses pengusiran.
Dia nak Lauren takut dan pergi sendiri.
Kami tak pergi kerana kami tak boleh pergi.
Mereka telefon bangsal lain dan mengata kami.
Bangsal lain tiba-tiba tak jadi ambil kuda saya.
Michael Barisone tak pernah cakap terus kepada Lauren,
"Awak tak dialu-alukan di sini. Pergi."
Dia guna cara putar belit untuk paksa Lauren pergi.
Apabila ia tak berhasil, dia guna kekerasan.
Ada pelbagai teori tentang cara bentangkan kes.
Sesetengah kes memerlukan drama pada mulanya.
Ada kes tingkatkan drama beransur-ansur.
Sila nyatakan nama dan eja nama keluarga untuk rekod.
Ruth Pinnix Cox. Nama keluarga saya C-O-X.
Terima kasih.
- Sila duduk. - Terima kasih.
Tolong kuatkan suara supaya kami dengar...
Dr. Cox miliki seekor kuda bersama Mary Haskins Gray.
Kudanya dilatih oleh Mary Haskins
dan Michael Barisone.
Pada 4 Ogos, adakah awak berbual
dengan defendan di kandang kuda di situ?
- Ya. - Dia ada minta sesuatu?
- Ya. - Dia minta apa?
Dia nak tengok pistol di dalam kereta saya.
Awak ingat pistol jenis apa?
Pistol Ruger 9mm.
Awak bimbang semasa serahkan pistol itu kepadanya?
Semasa itu, tak langsung.
Dr. Cox beri dia pistol itu.
Ia tiada peluru dan disimpan.
Michael Barisone letak pistol itu di dalam peti senapangnya.
Itu tiga hari sebelum kejadian tembakan,
yang menunjukkan dia merancang pembunuhan
atau bersedia untuk membunuh.
Itu bukan keputusan spontan,
tapi secara beransur-ansur.
Puncanya bukan delusi,
tapi akibat kedua-dua pihak rasa tak puas hati.
Ia memuncak pada 7 Ogos
apabila pekerja Jabatan Perlindungan Kanak-kanak
datang ke ladang.
Beberapa minit kemudian, Michael Barisone masuki keretanya
dan memandu satu kilometer untuk jumpa Lauren
tanpa mengetahui atau memahami tujuan pekerja itu datang.
Adakah awak mencari Michael Barisone?
Tidak.
Pekerja itu disuruh ke sana
kerana ada aduan daripada SafeSport
tentang kemungkinan pengabaian melibatkan Mary Haskins dan anak-anaknya.
Semasa saya buat laporan,
SafeSport asyik tanya, "Ada budak bawah umur di sana?"
Saya bukan jabatan kebajikan. Saya tiada anak.
Saya tak tahu kenapa dia tanya atau sebab ia penting.
Saya laporkan perbuatan Michael.
Ia hanya tentang gangguan, buli dan salah guna kuasa.
Sementara Mary Haskins dan pekerja itu berbual secara peribadi,
dia masuk dan menyampuk tiga kali.
Semasa kali ketiga, dia kata dia perlu guna pejabat.
Lokasi peti simpanan senjata.
Pakarnya sendiri beri keterangan dia ingat semasa dia ambil pistol,
mengisi peluru dan memandu untuk bersemuka dengan saya.
Jadi, awak masih ingat,
semasa awak temu bual Michael Barisone,
dia kata yang dia ingat
dia ambil pistol dari peti sebelum pergi ke rumah itu?
- Ya. - Ia tiada dalam laporan awak?
Saya tak nak tengok dan buang masa juri.
Saya terima versi awak.
Dia buat keputusan dalam keadaan sedar untuk masuk ke pejabatnya
dan ambil pistol, isi peluru,
simpan di dalam poket, sorokkannya.
Dia pergi ke sana sambil mengetahui bahawa itulah pengakhirannya.
KENYATAAN PENUTUP
Rancangan pagi ini agak panjang
kerana hujah penutup
kes Michael Barisone akan disiarkan.
Baiklah, juri akan masuk.
Juri faham.
Saya rasa mereka suka tengok kesungguhan saya.
Dia boleh reka cerita yang lebih baik!
"Kanarek ada pistol. Saya tembak dia.
Saya dibelasah teruk!"
"Saya tak ingat" tak membantu dia.
Mereka percaya saya percaya Michael Barisone tak bersalah.
Saya tak ada ayat menarik untuk anda.
Saya tak akan menangis.
Saya cuma minta anda ikut fakta dan gunakan undang-undang.
Semasa hujah penutup,
saya minta juri bergantung pada bukti dan umumkan keputusan bersalah.
Saya harap mereka percayakan hujah kami.
Berdasarkan fakta bahawa defendan menggunakan senjata maut,
kita boleh simpulkan bahawa dia mahu membunuh.
Dia tahu dia nak buat apa semasa dia buka peti
dan ambil pistol itu.
Perbuatan Lauren Kanarek kepadanya sangat teruk!
Sangat teruk!
Mana ada orang sanggup buat seteruk Lauren Kanarek dan Robert Goodwin?
En. Bilinkas cakap begitu tentang Lauren Kanarek berulang kali.
"Siapa sanggup?"
Defendan pun buat
perkara yang sama kepadanya.
Michael Barisone tak waras ketika kejadian.
Dia mengalami kecacatan mental.
Tiada gangguan memori menyebabkan seseorang cuma lupa
semasa dia melakukan jenayah
sampailah selesai.
Mereka ada rancangan untuk musnahkan Michael Barisone.
Jangan biar mereka pergunakan anda!
Saya minta anda tidak buat keputusan
berdasarkan simpati, rasa jijik atau emosi.
Putuskan yang Michael Barisone tak bersalah!
Itulah tindakan yang betul dan adil.
KEPUTUSAN
Berita tergempar dari New Jersey.
Keputusan sudah keluar.
Ini keputusan kes cubaan membunuh
bekas atlet Olimpik, Michael Barisone.
Mahkamah sudah membuat keputusan.
Dah beberapa hari juri berbincang.
Tekanan semakin meningkat.
Kita tak tahu apa juri akan buat.
KOMPLEKS DAERAH MORRIS
Saya beritahu hampir semua mangsa,
saya sangat yakin dengan bukti yang ada,
tapi apa saja boleh berlaku semasa perbincangan juri.
Baiklah, peguam, En. Barisone.
Juri maklumkan sepuluh minit lalu
yang mereka telah capai keputusan dalam kes ini.
Saya yakin Michael boleh kena serangan jantung.
Saya tak sanggup tunggu.
Saya keluar dan duduk di tangga
dan tekup muka.
Detik keputusan diumumkan sangat mendebarkan.
Ia semakin mendebarkan ketika juri masuk.
Keputusan kes berada di tangan mereka.
Sila duduk, semua.
Baiklah, En. Foreman. Sila bangun.
En. Foreman, adakah juri telah capai keputusan dalam kes ini?
Ya.
Bagi pertuduhan pertama, cubaan membunuh Lauren Kanarek,
apa keputusan juri?
Tak bersalah atas alasan tidak waras.
Bagi pertuduhan kedua...
Saya tak pernah dengar keputusan
"Tak bersalah atas alasan tak waras."
Jika dia cuma tak siuman semasa kejadian,
kenapa dia nampak tak siuman di mahkamah setiap hari?
Sebab dia berlakon.
Tapi juri percaya bulat-bulat.
Ramai orang meneka
dia cuma berlakon.
Tapi saya rasa pelakon bertaraf Oscar saja
boleh buat begitu selama lapan jam.
Orang kata, "Dia berlakon.
Awak suruh dia berpura-pura begitu."
Pergi mati. Saya tak pernah suruh.
Itu emosi sebenar manusia.
Mereka umumkan keputusan melalui pembesar suara
semasa pertandingan di Florida.
Orang di sana bersorak dan menangis.
Tanda pagar Bebaskan Michael!
Orang mesej saya dan kata, "Tuhanku. Awak perlu baca komen."
Mereka hantar tangkapan skrin.
Tak ramai yang menyokong Lauren.
Baiklah, para juri, anda dah dengar keputusan
seperti yang diumumkan oleh ketua juri.
Defendan, En. Barisone, akan dihantar ke pusat sakit jiwa.
Kita tak boleh tembak orang.
Saya masih rasa itu benar.
Dari perspektif bertamadun,
walaupun dia tak suka Lauren,
walaupun dia tak suka perbuatannya.
Saya tak boleh terima
ada orang boleh kata yang Lauren patut ditembak.
Orang yang hilang sabar takkan bunuh orang.
Mereka berhenti kerja, ceraikan isteri,
halau anak, pindah jauh-jauh.
Dunia tahu kita tak bunuh orang semata-mata marah dengan mereka.
TIDAK BERSALAH ATAS ALASAN TIDAK SIUMAN
TIDAK BERMAKNA DEFENDAN TIDAK BERSALAH.
IA CUMA MENYATAKAN BAHAWA DISEBABKAN PENYAKIT ATAU KECACATAN MENTAL,
DIA TIDAK BERTANGGUNGJAWAB MELAKUKAN JENAYAH.
SETAHUN KEMUDIAN
Akhirnya, kebebasan!
Keadilan!
Akhirnya, untuk semua!
Michael Barisone bebas!
Hore!
Terima kasih.
- Balik dan... - Saya nak mabuk.
Saya tak nak.
Selepas didapati tak bersalah atas alasan tak siuman,
Michael dimasukkan ke hospital sakit jiwa.
Doktor di sana membuat penilaian menyeluruh
dan mendapati dia tiada kecacatan mental
dan patut dibebaskan.
Saya berada di perbicaraan itu setiap hari.
Hubungan kami semakin rapat.
Kami mula menaruh perasaan terhadap satu sama lain.
Keputusan itu sangat melegakan
kerana saya tahu yang kami ada masa depan.
Saya ada di sini kerana ada orang kata, "Ini bukan salah dia. Dia tak waras."
Sama ada saya buat salah atau tak buat salah,
walau apa pun,
saya diberi peluang untuk hidup baru dan saya nak nikmatinya.
Berhenti.
Terima kasih.
Okey, jalan.
Awak dah sembuh?
Prosesnya panjang,
sukar dan tak berkesudahan.
Sekali dua peluru melumpuhkan paru-paru kita sepenuhnya,
badan kita takkan pulih sepenuhnya.
Saya langsung tak percaya Michael Barisone gila.
Sesuatu yang dahsyat telah berlaku.
Saya rasa semua orang yang terlibat ada peluang
untuk cuba jalani hidup semula.
Orang kata, "Michael, awak dapat hidup awak semula!" Tak!
Saya rugi besar.
Walaupun saya dapat balik kebanyakannya, saya masih dihantui trauma dan stigma.
Insiden ini akan menghantui saya sepanjang hidup.
Saya nak tunjuk ini.
Kami cetak semuanya.
Saiznya dua TB.
Saya tak tahu jika semuanya ada. Ini mesej penting.
Ini semua mesej bercetak.
Jangan tertipu dengan mereka.
Jika awak nak saya tunjukkan bukti, saya ada.
Saya diberitahu berulang kali, "Michael, lupakannya."
Saya tak boleh lupakannya.
Ini transkrip audio empat minit.
Timbunan ini saja dah beratus muka surat.
Rob, di mana Dr. Hassan...
Macam mana saya nak hadapinya?
Saya patuh undang-undang dan tak pernah buat masalah.
- Halaman demi halaman. - Michael, kita ada...
Minum. Bertenang.
Jangan cemas.
Dia ingat saya nak binasakan bangsal itu?
Mengarut. Saya tak nak layan cerita rekaannya...
Saya tak percaya juri boleh buat keputusan ini.
Dia tonton berulang kali.
Dia patut berhenti kerana ia sangat menyakitkan.
Lauren Kanarek berkata di mahkamah,
"Saya mulakan rancangan untuk musnahkan hidupnya."
Lauren, awak cuba musnahkan hidup saya dan awak gagal.
Jika saya masuk Sukan Olimpik atau peringkat akhir Piala Dunia,
itulah kemunculan semula terhebat dalam sejarah.
- Michael Barisone! - Michael Barisone.
Michael Barisone.
Itu matlamat saya.
Saya takkan menangis saja.
Tak kira apa pun, saya akan teruskan sukan ini.
Jika nak saya berhenti, bunuh saya dulu.
Macam yang Michael cuba.
MICHAEL DAN LAUREN DEDAHKAN BUKTI TAMBAHAN
TENTANG HUBUNGAN YANG SEMAKIN TEGANG.
MARY HASKINS GRAY DAN JUSTIN HARDIN TIDAK MELAYAN PERMINTAAN TEMU BUAL.
PADA 15 DISEMBER 2025, SAFESPORT MELARANG MICHAEL BARISONE
DARIPADA MENYERTAI ACARA RASMI USEF
ATAS ALASAN GANGGUAN SEKSUAL DAN PELANGGARAN DASAR/PERATURAN NGB.
KEPUTUSAN INI TERTAKLUK KEPADA RAYUAN.
KENYATAAN WAKIL PIHAK BARISONE:
“DENGAN MENGENAKAN LARANGAN SEUMUR HIDUP DARIPADA SUKAN EKUESTRIAN,
SAFESPORT AS TELAH MELANGGAR HAK EN. BARISONE,
SEPERTI YANG PERNAH DIBUAT KEPADA ATLET AS LAIN.
KAMI AKAN BUAT RAYUAN DAN PULIHKAN NAMA MICHAEL
UNTUK MENGEMBALIKANNYA DALAM DUNIA EKUESTRIAN.
INI TERMASUK PROSES TIMBANG TARA."
MENJAWAB TENTANG HUKUMAN TERHADAP BARISONE,
JON KANAREK BERKATA:
“...BARISONE CUBA MEMBUNUH ANAK SAYA
DENGAN MENEMBAKNYA DARI JARAK DEKAT...
DIA BERADA SEBULAN DI ICU DENGAN BANTUAN ALAT PERNAFASAN...
TIADA WANITA PATUT DIPERLAKUKAN BEGITU.”
Terjemahan sari kata oleh MMA